Alaquàs impartirà enguany huit cicles formatius de les famílies professionals de Comerç i Màrqueting, Administració i Gestió, Serveis Socioculturals i Informàtica i Comunicacions
07/06/2021

# Alaquàs impartirà enguany huit cicles formatius de les famílies professionals de Comerç i Màrqueting, Administració i Gestió, Serveis Socioculturals i Informàtica i Comunicacions

*   07/06/2021
*   [Imprimir](#)
*   Compartir
*    https://www.alaquas.org/documento.asp?id\_do=19839

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19839%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20impartir%C3%A0%20enguany%20huit%20cicles%20formatius%20de%20les%20fam%C3%ADlies%20professionals%20de%20Comer%C3%A7%20i%20M%C3%A0rqueting%2C%20Administraci%C3%B3%20i%20Gesti%C3%B3%2C%20Serveis%20Socioculturals%20i%20Inform%C3%A0tica%20i%20Comunicacions)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19839/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19839/07062021whatsapp_image_2021-06-07_at_14_48_46_Form_4.jpg)](https://www.alaquas.org/ficheros/documentos/2021/2/19839/07062021whatsapp_image_2021-06-07_at_14_48_46_Form_10.jpg "<a href='https://www.alaquas.org/ficheros/documentos/2021/2/19839/07062021whatsapp_image_2021-06-07_at_14_48_46_Form_10.jpg' target=_blank><i class='fa fa-external-link' aria-hidden='true'></i>.Alaquàs impartirà enguany huit cicles formatius de les famílies professionals de Comerç i Màrqueting, Administració i Gestió, Serveis Socioculturals i Informàtica i Comunicacions</a>")

Els Instituts d'Educació Secundària d'Alaquàs amplien la seua oferta formativa per a donar resposta a les necessitats de la població jove

Alaquàs comptarà enguany amb un total de 8 cicles formatius que s’impartiran als instituts d’educació secundària d’Alaquàs: IES Clara Campoamor i IES Faustí Barberà. Es tracta d’un compromís assumit per l’Ajuntament d’Alaquàs amb la comunitat educativa que donarà resposta a les demandes de la població més jove i als seus interessos de formació i que s’ha fet realitat gràcies al treball realitzat conjuntament amb la Conselleria d’Educació.

L’Institut Clara Campoamor impartirà enguany 4 cicles formatius de diferent nivell i perfil professional. Com a novetat, comptarà per primera vegada amb el Cicle Formatiu de Grau Superior de Comerç Internacional (LOE) que forma part de la família professional de Comerç i Màrqueting i continuarà impartint per segon any consecutiu el Cicle Formatiu de Grau Superior en Transport i Logística. Es tracta de dos perfils professionals de futur donades les noves activitats logístiques previstes amb el desenvolupament del sector VI del polígon dels Mollons.

A més, continuarà impartint-se al centre el Cicle de Formació Professional Bàsica de Servicis Comercials i el Cicle de Formació de Grau Mitjà d’Activitats Comercials (LOE) a través del qual es podrà accedir als altres cicles formatius de grau superior que s’imparteixen.

Per la seua banda, a l’Institut Faustí Barberà s’impartiran també quatre perfils. Per segon any consecutiu es podrà estudiar en aquest centre el Cicle Formatiu de Grau Mitjà de Sistemes Microinformàtics i Xarxes i continuarà impartint-se la Formació Professional Bàsica de Serveis Administratius. Com a novetat, s’impartirà el Grau Mitjà d’Atenció a Persones en Situació de Dependència així com també el Grau Superior d’Educació Infantil (LOE).

Aquests cicles completen l’oferta educativa dels instituts de la localitat i se suma a la resta de formacions impartides.